RSP บวกแรง 7 % นิวไฮรอบ 2 ปี วางเป้าปีนี้ยอดขายโตเกิน 15% เน้นสาขาเดิม-ออนไลน์
RSP บวกแรง 7 % นิวไฮรอบ 2 ปี วางเป้าปีนี้ยอดขายโตเกิน 15% เน้นสาขาเดิม-ออนไลน์ โดย ณ เวลา 11:03 น. อยู่ที่ 2.92 บาท บวก 0.20 บาท หรือ 7.35% สูงสุดที่ 3.00 บาท
RSP บวกแรง 7 % นิวไฮรอบ 2 ปี วางเป้าปีนี้ยอดขายโตเกิน 15% เน้นสาขาเดิม-ออนไลน์ โดย ณ เวลา 11:03 น. อยู่ที่ 2.92 บาท บวก 0.20 บาท หรือ 7.35% สูงสุดที่ 3.00 บาท
25 มี.ค. 2565

ผู้สื่อข่าวรายงานว่า ราคาหุ้น บริษัท ริช สปอร์ต จำกัด (มหาชน)  หรือ RSP ล่าสุด ณ เวลา 11:03 น. อยู่ที่ 2.92 บาท บวก 0.20 บาท หรือ 7.35% สูงสุดที่ 3.00 บาท ต่ำสุดที่ 2.70 บาท ด้วยมูลค่าซื้อขาย 84.07 ล้านบาท โดยราคาหุ้นวิ่งแรงในรอบ 2 ปี โดยนับตั้งแต่หุ้นยืนที่ระดับ 23.04 บาท เมื่อวันที่ 21 ก.พ.2563

โดยก่อนหน้านี้(28 ก.พ.65) นางสาวพาพิชญ์ วงศ์ไพฑูรย์ปิยะ ประธานเจ้าหน้าที่บริหาร RSP เปิดเผยว่า บริษัทฯตั้งเป้ายอดขายปีนี้เติบโตเกิน 15% และเน้นการเติบโตผ่านช่องทางออนไลน์ ซึ่งในปี 2564 สัดส่วนการขายผ่านช่องทางออนไลน์อยู่ที่ 11% จากรายได้รวม
สำหรับแผนธุรกิจปี 65 ว่าบริษัทฯมุ่งเน้นการเติบโตจากการเพิ่มยอดขายจากสาขาเดิม (SSSG) ซึ่งปัจจุบัน มีสาขาภายใต้การบริหารรวม 214 สาขา และขยายผ่านช่องทางออนไลน์เป็นหลัก สอดรับกับสถานการณ์ และพฤติกรรมผู้บริโภคที่เปลี่ยนไป
นอกจากนี้บริษัทฯยังคงให้ความสำคัญกับการบริหารจัดการต้นทุนอย่างมีประสิทธิภาพ ในส่วนของการตลาด บริษัทฯยังคงมุ่งเน้นการใช้สื่อโซเชียลมีเดีย (Social Media) เป็นสื่อในการโปรโมทสินค้าและสร้างการรับรู้เอกลักษณ์ของแบรนด์ให้ตรงกลุ่มเป้าหมาย
ส่วนผลประกอบการในงวดปี 64 บริษัทมีกำไรจากการขาย 27.5 ล้านบาท เพิ่มขึ้น 1,864.3% จากงวดเดียวกันของปีก่อนที่มีกำไร 1.4 ล้านบาท เป็นผลจากการควบคุมต้นทุนภายในที่มีประสิทธิภาพ ในขณะที่บริษัทมีรายได้จากการขาย 896.4 ล้านบาท ลดลง  5.5% จากงวดเดียวกันของปีก่อนมีรายได้ 949 ล้านบาท สืบเนื่องจากผลกระทบจากสถานการณ์โควิดที่ส่งผลให้ร้านค้าของบริษัทถูกปิดลงชั่วคราวฃ